Бобровский тигән урыҫ ауылы янында, ҡаланан 30 саҡрым алыҫлыҡта Туйгилде ҡулына кейҙерелгән ярҡанан ысҡынып, эңер төшөүе менән файҙаланып өлкән улының ярҡаһын да ысҡындыра ала. Ат тотоп барған кеше эргәһендәге балтаны эләктереп ала ла үҙҙәренә яҡын килгән Трапезников тигән һыбайлы гренадерҙың аяғына һелтәнә. Тик балта уға түгел, өҙәңгегә тейә. Әммә гренадерҙың аты үрәпсеп, йығыла.